2019. gada 5. novembrī Rīkojums Nr. 552

Rīgā (prot. Nr. 51 45. §)

**Par apropriācijas pārdali starp Veselības ministrijas budžeta apakšprogrammām**

1. Atbalstīt apropriācijas pārdali 2019. gadā Veselības ministrijas budžeta apakšprogrammu ietvaros, tai skaitā:

* 1. no budžeta apakšprogrammas 33.04.00 "Centralizēta medikamentu un materiālu iegāde", samazinot dotāciju no vispārējiem ieņēmumiem un izdevumus subsīdijām un dotācijām, 583 276 *euro* apmērā uz budžeta apakšprogrammu 02.04.00 "Rezidentu apmācība", palielinot dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem valsts budžeta daļēji finansētām atvasinātām publiskām personām un budžeta nefinansētām iestādēm, lai nodrošinātu rezidentu apmācību saistībā ar rezidentu plūsmas pieaugumu;
  2. no budžeta apakšprogrammas 45.01.00 "Veselības aprūpes finansējuma administrēšana un ekonomiskā novērtēšana", samazinot dotāciju no vispārējiem ieņēmumiem un izdevumus precēm un pakalpojumiem, 695 588 *euro* apmērā uz budžeta apakšprogrammu 02.04.00 "Rezidentu apmācība", palielinot dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem valsts budžeta daļēji finansētām atvasinātām publiskām personām un budžeta nefinansētām iestādēm, lai nodrošinātu rezidentu apmācību saistībā ar rezidentu plūsmas pieaugumu.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Veselības ministre I. Viņķele